Subject: Turvakaamerad
From: "Annika Aun" <[email-masked]>
To: "info - AKI" <[email-masked]>
Date: Wed, 29 Oct 2025 08:20:15 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Kortermaja, kus on 8 korterit (puudub korteriühistu) soovib paigaldada 7
kaamerat. Paigaldajale kuulub 3 korteriomandit. Nüüd ta küsib luba teistel
omanikelt. Saatis kaamera paigaldamise selgituse: eesmärgiga tagada
turvalisus ning kaitsta hoonet ja selle ümbrust vandalismi, varguste ning
muude õigusrikkumiste eest.

Üks kaamera on paigaldatud parempoolse maja otsa tagumisele nurgale tänava
suunas, mis hõlmab hooviala ja väikest osa avalikust alast, mis on
tehniliselt vältimatu, et katta kogu turvatsoon.

Vallavalitsuselt küsiti nõusolekut, kuna meile kuulub ka üks korter. Nende
saadetud dokumendist ei selgu õigustatud huvi analüüsi. Vastuseks oli, et
antud juhul ei ole õigustatud huvi analüüsi koostamine vajalik, kuna
kaamerad on paigaldanud eraisik – mitte korteriühistu ega ettevõte – ning
nende kasutamise eesmärk on isikliku vara ja kodu turvalisuse tagamine.

Isikuandmete kaitse üldmääruse (GDPR) artikkel 2 lõige 2 punkt (c)
sätestab, et määrust ei kohaldata, kui füüsiline isik töötleb andmeid
eranditult isiklikul või kodusel eesmärgil. Sellisel juhul ei ole tegemist
andmetöötlusega, mis eeldaks õigustatud huvi analüüsi või muid
andmetöötleja kohustusi.

Sellega nõustuda ei saa, kuna see säte ei kohaldu turvakaameratele. Ja
andmekaitseinspektsioon on selgitanud, et IKÜM preambula punkt 18:
„Käesolevat määrust ei tuleks kohaldada isikuandmete töötlemise suhtes,
mida füüsiline isik teostab eranditult isiklikel või kodustel eesmärkidel
ja seega väljaspool ametialast või äritegevust. Isiklik ja kodune tegevus
võiks hõlmata kirjavahetust ja aadresside loetelu või tegevust
suhtlusvõrgustikes ja internetis, mida tehakse sellise isikliku või koduse
tegevuse raames. Käesolevat määrust tuleks aga kohaldada vastutavate
töötlejate või volitatud töötlejate suhtes, kes pakuvad isikuandmete
isiklikel või kodustel eesmärkidel töötlemise vahendeid. Isikliku otstarbe
erand tähendab, et inimene võib ükskõik kus, mida ja mis iganes põhjusel
filmida ilma, et ta peaks sellest kedagi teavitama või kelleltki luba
küsima. Küll aga ei anna see erand õigust kolmandatele isikutele jagada
ega avalikustada.

Turvakaamerate kasutamise osas kehtib ka füüsilistele isikutele (ehk
inimestele) piirang. Isikliku otstarbe erand kohaldub vaid endale kuuluva
ala (enda eramaja hoov ja enda korter) filmimisel. Näiteks kui isik filmib
oma erateed, aga see on antud avalikku kasutusse või seatud kellegi teise
kasuks servituut, siis ei saa tugineda enam isikliku otstarbe erandile.
Seega, kuna ta soovib rohkelt turvakaameraid paigaldada ja kaamerapilti
jääb ka osa avalikust ruumist, siis ei kohaldu talle IKÜM artikkel 2 lõige
2 punkt (c).

Ta ei ole kasutusele võtnud muid vahendeid, et tagada turvalisus, selleks
on ka analüüs vajalik.

On minu seisukoht õige?

Lugupidamisega

VÄIKE-MAARJA VALLAVALITSUS

Annika Aun

vallasekretäri abi

329 5750,  <mailto:[email-masked]> [email-masked]

Pikk 7, 46202 Väike-Maarja

329 5750,  <mailto:[email-masked]> [email-masked]
<http://www.v-maarja.ee/> www.v-maarja.ee